པ་སྟེ།སྔར་ཤེས་ཟིན་ན་ནི།སློབ་གཉེར་བསོད་པ་དང་ཞེས་ལྟུང་མེད་དུ་གསུངས་པས་སོ།།གསུམ་པ་གང་དུ་བསྟན་པའི་གནས་ནི།གནས་གཅིག་ཡིན་པ་སྟེ།གནས་གཞན་དུ་ནི་སྔ་མ་མ་བྱས་པ་ཉིད་དོ་ཞེས་གསུངས་པས་སོ།།བཞི་པ་གང་གིས་སྟོན་པའི་རྟེན་ནི།ཁྲིམས་གྲོགས་དང་མི་ལྡན་པ་སྟེ་སྐྱེས་པ་མེད་པར་རོ་ཞེས་གསུངས་པས་སོ།།བསམ་པའི་ཡན་ལག་ལ་གཉིས་ལས་འདུ་ཤེས་ནི་གཞི་ལ་མ་འཁྲུལ་བའོ།།ཀུན་སློང་ནི་ཆོས་ཚིགས་ལྔའམ་དྲུག་ལས་ལྷག་པར་སྨྲ་ཞིང་གོ་བར་འདོད་པ་རྒྱུན་མ་ཆད་པའོ།།སྦྱོར་བ་ནི་ངག་མཚན་ཉིད་ལྔ་ལྡན་གྱིས་ཆོས་སྟོན་པའི་སྦྱོར་བ་གཅིག་གིས་ཚིགས་ལྔའམ་དྲུག་ལས་ལྷག་པར་ཆོས་སྟོན་པར་ཞུགས་པའོ།་་་་་སྦྱོར་བ་གཅིག་གིས་ཞེས་པས་ཉི་མ་ཐ་དད་ལ་ཚིག་ཉུང་ངུ་ཉུང་ངུ་ནས་ཆོས་འཆད་པ་དེ་སེལ་ལོ།།མཐར་ཐུག་ནི་བུད་མེད་དེས་དོན་གོ་བའོ།།ཡན་ལག་གི་དོན་ལ་་་་་་ཚིགས་ལྔ་པ་ལ་ནི་ཞེས་པའི་ཊཱི་ཀ་ལས་མདོར་བསྟན་པ་དེ་རྒྱས་པར་འཆད་པ་ལས་ཐ་མི་དད་དེ།དཔེར་ན་ཕུང་པོ་ནི་ལྔ་སྟེ་ཞེས་བྱ་བ་སྟེ་རྒྱས་པར་འཆད་ན་ཐ་མི་དད་པ་ལྟ་བུའོ་ཞེས་སོ།མཁས་པས་གོང་ནས་གོང་དུ་དྲིས་པ་ནི་རྣམ་འབྱེད་འགྲེལ་ལས་དོན་གྱི་ཐེ་ཚོམ་བཅད་པའི་ཕྱིར་རོ་ཞེས་བཤད་དོ།།གཞན་ཡང་རྣམ་འབྱེད་འགྲེལ་ལས།སློབ་གཉེར་བསོད་པ་ཞེས་བྱ་བ་ནི་སྔར་ལུང་ཕོག་པའོ་ཞེས་བཤད་པས།དོན་སྔར་ནས་ཤེས་ཟིན་པ་དེ་ངེས་ཤིང་བྱང་བར་བྱེད་པའོ།།རྣམ་འབྱེད་འགྲེལ་ལས་ཁ་ཏོན་ཞུ་བ་ཞེས་བྱ་བ་ནི་ཁ་ཏོན་འདོན་པའོ་ཞེས་བཤད་པས།ཚིག་སྔར་ནས་བཟུང་ཟིན་པ་དེ་མི་བརྗེད་ཅིང་བྱང་བར་བྱ་བའི་ཕྱིར་ཚིག་ཁ་ཏོན་དུ་འདོན་པའོ།།དམིགས་ཀྱིས་འདྲི་བ་ནི་རྣམ་འབྱེད་འགྲེལ་ལས་ཚིག་ལ་ཐེ་ཚོམ་ཟ་བའི་གནས་རྣམས་ངེས་པར་བྱེད་པའོ་ཞེས་བཤད་དོ།།ཡོན་བཤད་པ་ནི་ཡོན་བསྔོ་བ་སྟེ།སྨན་གྱི་གཞིའི་ཊཱི་ཀ་ལས་ཡོན་བཤད་པ་ཞེས་བྱ་བ་ནི་དགེ་བའི་རྩ་བ་བསྔོས་ཞིང་སྨོན་ལམ་་་་་་དེས་ན་ཡོན་བསྔོ་བའི་ཚིག་ཀློག་པ་ནི་ཚིག་དྲུག་ལྷག་པར་བཀླགས་ཀྱང་ལྟུང་བ་མེད་པ་ཡིན་གྱི་སྦྱིན་པའི་ཕན་ཡོན་གྱི་ཆོས་འཆད་པ་ནི་ཚིག་དྲུག་ལས་ལྷག་པར་ཆོས་བཤད་ཀྱང་ལྟུང་བ་མེད་པ་ནི་མིན་ནོ།།འདེབས་པའོ་ཞེས་བཤད་དོ།།ད་ནི་འདོན་པའི་ལྟུང་བྱེད་འཆད་དེ།འདིའི་སྤྱི་དོན་ལ་བཞི་ལས།གླེང་གཞི་